CELEX: 22021D1946
Language: sk
Date: 2021-09-28 00:00:00
Title: Rozhodnutie č. 1/2021 Osobitného výboru zriadeného článkom 8 ods. 1 písm. r) Dohody o obchode a spolupráci medzi Európskou úniou a Európskym spoločenstvom pre atómovú energiu na jednej strane a Spojeným kráľovstvom Veľkej Británie a Severného Írska na strane druhej z 28. septembra 2021, pokiaľ ide o predĺženie obdobia uvedeného v článku 540 ods. 3, počas ktorého si možno so Spojeným kráľovstvom vymieňať profily DNA a daktyloskopické údaje (2021/1946) (Podľa pravidla 9 ods. 2 prílohy 1 k Dohode o obchode a spolupráci sekretariát zaznamená každé rozhodnutie alebo odporúčanie pod poradovým číslom a s odkazom na dátum jeho prijatia.)

10.11.2021   
               
               
                  SK
               
               
                  Úradný vestník Európskej únie
               
               
                  L 397/32
               
            
         ROZHODNUTIE č. 1/2021 OSOBITNÉHO VÝBORU ZRIADENÉHO ČLÁNKOM 8 ODS. 1 PÍSM. R) DOHODY O OBCHODE A SPOLUPRÁCI MEDZI EURÓPSKOU ÚNIOU A EURÓPSKYM SPOLOČENSTVOM PRE ATÓMOVÚ ENERGIU NA JEDNEJ STRANE A SPOJENÝM KRÁĽOVSTVOM VEĽKEJ BRITÁNIE A SEVERNÉHO ÍRSKA NA STRANE DRUHEJ
         z 28. septembra 2021,
         pokiaľ ide o predĺženie obdobia uvedeného v článku 540 ods. 3, počas ktorého si možno so Spojeným kráľovstvom vymieňať profily DNA a daktyloskopické údaje (2021/1946) (1)
         
         OSOBITNÝ VÝBOR PRE SPOLUPRÁCU V OBLASTI PRESADZOVANIA PRÁVA A JUSTIČNÚ SPOLUPRÁCU,
         so zreteľom na Dohodu o obchode a spolupráci medzi Európskou úniou a Európskym spoločenstvom pre atómovú energiu na jednej strane a Spojeným kráľovstvom Veľkej Británie a Severného Írska na strane druhej (ďalej len „Dohoda o obchode a spolupráci“), a najmä na jej článok 540 ods. 3,
         keďže:
         
                     (1)
                  
                  
                     Dohoda o obchode a spolupráci bola podpísaná 30. decembra 2020, predbežne sa vykonávala od 1. januára 2021 a nadobudla platnosť 1. mája 2021.
                  
               
                     (2)
                  
                  
                     Podľa článku 540 ods. 3 Dohody o obchode a spolupráci sa zmluvné strany dohodli, že členské štáty môžu poskytovať Spojenému kráľovstvu osobné údaje uvedené v článkoch 530, 531, 534 a 536 do dátumu alebo dátumov, ktoré určila Únia, v súlade s článkom 540 ods. 2, ale nie dlhšie ako deväť mesiacov po nadobudnutí platnosti Dohody o obchode a spolupráci. Osobitný výbor pre spoluprácu v oblasti presadzovania práva a justičnú spoluprácu môže toto obdobie predĺžiť raz, najviac o deväť mesiacov.
                  
               
                     (3)
                  
                  
                     Hodnotenia požadované podľa článku 540 sa neukončia do 30. septembra 2021. S cieľom umožniť členským štátom naďalej poskytovať Spojenému kráľovstvu osobné údaje uvedené v článkoch 530, 531, 534 a 536 od 1. októbra 2021 až do ukončenia hodnotení je vhodné, aby Osobitný výbor pre spoluprácu v oblasti presadzovania práva a justičnú spoluprácu predĺžil lehotu stanovenú v článku 540 ods. 3 o deväť mesiacov do 30. júna 2022,
                  
               PRIJAL TOTO ROZHODNUTIE:
         
            Článok 1
            Obdobie, počas ktorého môžu členské štáty naďalej poskytovať Spojenému kráľovstvu osobné údaje uvedené v článkoch 530, 531 a 534 Dohody o obchode a spolupráci a poskytovať Spojenému kráľovstvu ďalšie dostupné osobné údaje a iné informácie uvedené v článku 536 Dohody o obchode a spolupráci, sa predlžuje do 30. júna 2022.
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli a Londýne 28. septembra 2021
            
               Za Osobitný výbor pre spoluprácu v oblasti presadzovania práva a justičnú spoluprácu
            
            
               
                  spolupredsedovia
               
               Chris JONES
               Stephen RYAN
               Bruno GENCARELLI
            
         
         
            (1)  Podľa pravidla 9 ods. 2 prílohy 1 k Dohode o obchode a spolupráci sekretariát zaznamená každé rozhodnutie alebo odporúčanie pod poradovým číslom a s odkazom na dátum jeho prijatia.